SAPPE วอลุ่มหนา-บวก 5% ลุ้นกำไรไตรมาส 4 โตเด่น 31% แนะซื้อเป้า 25.40 บ.
SAPPE วอลุ่มหนา-บวก 5% ลุ้นกำไรไตรมาส 4 โตเด่น 31% แนะซื้อเป้า 25.40 บ.
27 ม.ค. 2564

ผู้สื่อข่าวรายงานว่า บริษัท เซ็ปเป้ จำกัด (มหาชน)  หรือ SAPPE ณ เวลา 10.53 น. อยู่ที่ระดับ 21.10 บาท บวก 1.00 บาท หรือ 4.98% ด้วยมูลค่าซื้อขาย 74.81 ล้านบาท

บล.คันทรี่ กรุ๊ป ระบุในบทวิเคราะห์ว่า SAPPE (ซื้อ / ราคาเป้าหมาย 25.4 บาท) คาดกำไรสุทธิไตรมาส 4/63  ที่ 59 ล้านบาท (โต 31%เทียบช่วงเดียวกันของปีก่อน ลดลง 55% เทียบไตรมาสก่อนหน้า) การเติบโต เทียบช่วงเดียวกันของปีก่อนหนุนจากการออกผลิตภัณฑ์ใหม่ๆ 4 ผลิตภัณฑ์แบ่งออกเป็น 2 Healthy Snack และ 2 Beverage ส่วนการหด เทียบไตรมาสก่อนหน้า เป็นไปตามปัจจัยฤดูกาล ขณะเดียวกันราคาหุ้นยัง Laggard เมื่อเทียบกับเครื่องดื่มตัวอื่นๆ